REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/92-22

02. avgust 2022. godine

B e o g r a d

ZAPISNIK

SA PRVE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 2. AVGUSTA 2022. GODINE

 Sednica je počela u 23,46 časova.

 Sednicu je saglasno članu 25. stav 1. Poslovnika sazvao predsednik Narodne skupštine, a predsedavao Vojislav Mihailović, najstariji član Odbora u skladu sa članom 25. stav 2. Poslovnika Narodne skupštine.

 Sednici su prisustvovali članovi Odbora: Milenko Jovanov, Sandra Božić, Veroljub Matić, Uglješa Mrdić, Aleksandar Marković, Aleksandar Mirković, Đorđe Komlenski, Ana Miljanić, Dunja Simonović Bratić, Violeta Filip, Janko Veselinović, Miroslav Aleksić, Dragana Rakić, Sanja Marić, Života Starčević i Boško Obradović.

 Sednici su prisustvovali i zamenici članova Odbora: Svetozar Vujačić, zamenik Veroljuba Matića, Stefan Jovanović, zamenik Miroslava Aleksića i Radmila Vasić, zamenik Boška Obradovića.

 Predsedavajući je konstatovao da su, saglasno Poslovniku Narodne skupštine, ispunjeni uslovi za rad i odlučivanje, a zatim je prešao na rad prema unapred određenom dnevnom redu:

D n e v n i r e d

1. Izbor predsednika Odbora;
2. Izbor zamenika predsednika Odbora.

 **Prva tačka dnevnog reda**: Izbor predsednika Odbora

Života Starčević, član Odbora naveo je da se po ustaljenoj parlamentarnoj praksi za predsednika ovog odbora bira predsednik najbrojnije Poslaničke grupe i najzastupljenije stranke u Parlamentu, te da iz tog razloga predlaže Milenka Jovanova.

Diskusije nije bilo.

 Na predlog predsedavajućeg, Odbor je jednoglasno odlučio da izabere Milenka Jovanova za predsednika Odbora.

 **Druga tačka dnevnog reda**: Izbor zamenika predsednika Odbora

U nastavku sednice, Milenko Jovanov, predsednik Odbora, preuzeo je predsedavanje sednicom.

Aleksandar Mirković, član Odbora, predložio je Životu Starčevića za zamenika predsednika Odbora, navodeći da svojim iskustvom i znanjem može da odgovori svim izazovima rada u Odboru, te stoga, po njegovom mišljenju, njegov izbor predstavlja adekvatno rešenje za izbor za zamenika predsednika Odbora.

 Diskusije nije bilo.

 Na predlog predsednika, Odbor je jednoglasno odlučio da izabere Životu Starčevića za zamenika predsednika Odbora.

\*\*\*

 Sednica je završena u 23,51 časova.

 SEKRETAR PREDSEDNIK

 Svetlana Dedić Milenko Jovanov